Ioannes Toomer
Ioannes Toomer Res apud Vicidata repertae: Nativitas: 26 Decembris 1894; Vasingtonia Obitus: 30 Martii 1967; Doylestown Patria: Civitates Foederatae Americae Ioannes Toomer (vulgo Jean Toomer; natus Nathan Pinchback Toomer 26 Decembris 1894; mortuus 30 Martii 1967) fuit poëta et scriptor mythistoriarum Americanus et persona magni momenti in Renascentia Harlemensi et modernismo. Cane, eius liber primus, anno 1923 prolatus, a nonnullis liber Toomeranus maximi momenti aestimatur. Toomer, vir phylae mixtae, plerumque Europaeae, se Americanum appellari maluit, conatibus in genus scriptorum aethiopicorum describi resistens. Poemata, fabulas breves, et commentarios scribere solebat. Post matrimonium secundum, anno 1934, a Novo Eboraco ad Doylestown Pennsylvaniae migravit, ubi socius Religiosae Amicorum Sodalitatis factus est, seque a vita publica removit. Eius scripta et bona a Bibliotheca Beinecke in Universitate Yalensi conservantur.